Ben Affleck. Benjamin Géza Affleck (; 1972-yil 15-avgust, Berkeley, Kaliforniya) — amerikalik kino va televideniye aktyori, kinorejissyor, ssenariychi va prodyuser. „Good Will Hunting“ filmining ssenariysi uchun (Matt Damon bilan birgalikda) va „Argo operatsiyasi“ filmining prodyuserligi uchun (George Clooney va Grant Heslov bilan birgalikda) ikki marta Oscar mukofoti bilan mukofotlangan. Shuningdek, bir necha bor „Oltin malina“ antimukofoti laureati boʻlgan. Hayoti. Ben Affleck Berkeley shahrida shifokor va o‘qituvchi oilasida tugʻilgan. Oʻn ikki yoshida „The Voyage of the Mimi“ teleserialida kichik rolni oʻynagan (1984), taxminan shu vaqtning oʻzida Matt Damon bilan tanishadi, vaqtlar oʻtishi bilan ular eng yaxshi doʻstlarga aylanishadi. Maktabni tugatgandan soʻng, Affleck Vermont universitetiga oʻqishga kiradi, ammo tez orada oʻqishni tashlab, Gollivudga koʻchib oʻtadi . Aktyorning „Mallrats"“" (1995), „Glory Daze“ (1996) va „Chasing Emy“ (1997) filmlaridagi rollari unga shon-shuhrat keltirmaydi. Affleck Matt Damon bilan birgalikda kuchlarini birlashtirib, aktyorlik faoliyatini o‘zgartirishga muvaffaq boʻladi. Ular birgalikda „Good Will Hunting“ filmining ssenariysini yozishib, filmdagi ikkita rolni oʻzlari oʻynash uchun olishadi. Film ssenariysini sotish shartlaridan biri ikki yosh va noma’lum aktyorlarning filmda ishtirok etishi boʻlgan, do‘stlar ssenaryni darhol sotishga muvaffaq bo‘lishmaan, ammo oxir-oqibat xaridor topiladi, bu „Miramax“ studiyasi edi, studiya film ustida ishlashni rejissyor Gus Van Santga topshirib, Robin Williamsni bosh rollardan biriga taklif qilgan.